CELEX: 32022D0513
Language: bg
Date: 2022-03-29 00:00:00
Title: Решение (ОВППС) 2022/513 на Комитета по политика и сигурност от 29 март 2022 година за назначаване на командващия силите на ЕС за военната операция на Европейския съюз в Средиземноморието (EUNAVFOR MED IRINI) и за отмяна на Решение (ОВППС) 2021/1748 (EUNAVFOR MED IRINI /2/2022)

31.3.2022   
               
               
                  BG
               
               
                  Официален вестник на Европейския съюз
               
               
                  L 103/12
               
            
         РЕШЕНИЕ (ОВППС) 2022/513 НА КОМИТЕТА ПО ПОЛИТИКА И СИГУРНОСТ
         от 29 март 2022 година
         за назначаване на командващия силите на ЕС за военната операция на Европейския съюз в Средиземноморието (EUNAVFOR MED IRINI) и за отмяна на Решение (ОВППС) 2021/1748 (EUNAVFOR MED IRINI /2/2022)
         КОМИТЕТЪТ ПО ПОЛИТИКА И СИГУРНОСТ,
         като взе предвид Договора за Европейския съюз, и по-специално член 38 от него,
         като взе предвид Решение (ОВППС) 2020/472 на Съвета от 31 март 2020 г. за военна операция на Европейския съюз в Средиземноморието (EUNAVFOR MED IRINI) (1), и по-специално член 8, параграф 2 от него,
         като има предвид, че:
         
                     (1)
                  
                  
                     На 31 март 2020 г., Съветът прие Решение (ОВППС) 2020/472, с което се създава и се дава ход на военна операция на Европейския съюз в Средиземноморието (EUNAVFOR MED IRINI) под командването на контраадмирал Fabio AGOSTINI в качеството му на командващ операцията на ЕС.
                  
               
                     (2)
                  
                  
                     Съгласно Решение (ОВППС) 2020/472 Съветът упълномощи Комитета по политика и сигурност (PSC) да вземе решения относно назначаването на командващия силите на ЕС за EUNAVFOR MED IRINI.
                  
               
                     (3)
                  
                  
                     На 28 септември 2021 г. Комитетът по политика и сигурност прие Решение (ОВППС) 2021/1748 (2), с което комодор Michail MAGKOS беше назначен за командващ на силите на ЕС за EUNAVFOR MED IRINI.
                  
               
                     (4)
                  
                  
                     На 14 март 2022 г. военните органи на Италия предложиха назначаването на капитан от военноморските сили Fabrizio RUTTERI, който да замени комодор Michail MAGKOS като командващ силите на ЕС за EUNAVFOR MED IRINI, считано от 1 април 2022 г. Тези органи посочиха, че капитан Fabrizio RUTTERI ще бъде повишен в контраадмирал при назначаването му за командващ силите на ЕС.
                  
               
                     (5)
                  
                  
                     На 16 март 2022 г. Военният комитет на ЕС подкрепи препоръката, направена от италианските военни органи.
                  
               
                     (6)
                  
                  
                     Следва да бъде взето решение за назначаване на контраадмирал Fabrizio RUTTERI.
                  
               
                     (7)
                  
                  
                     Решение (ОВППС) 2021/1748 следва да бъде отменено.
                  
               
                     (8)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
                  
               ПРИЕ НАСТОЯЩОТО РЕШЕНИЕ:
         
            Член 1
            Контраадмирал Fabrizio RUTTERI се назначава за командващ силите на ЕС за военната операция на Европейския съюз в Средиземноморието (EUNAVFOR MED IRINI), считано от 1 април 2022 г.
         
         
            Член 2
            Решение (ОВППС) 2021/1748 (EUNAVFOR MED IRINI 4/2021) се отменя.
         
         
            Член 3
            Настоящото решение влиза в сила в деня на приемането му.
            Прилага се от 1 април 2022 година.
         
         
            Съставено в Брюксел на 29 март 2022 година.
            
               
                  За Комитета по политика и сигурност
               
               
                  Председател
               
               D. PRONK
            
         
         
            (1)  ОВ L 101, 1.4.2020 г., стр. 4.
         
            (2)  Решение (ОВППС) 2021/1748 на Комитета по политика и сигурност от 28 септември 2021 г. за назначаване на командващия силите на ЕС за военната операция на Европейския съюз в Средиземноморието (EUNAVFOR MED IRINI) и за отмяна на Решение (ОВППС) 2021/561 (EUNAVFOR MED IRINI/4/2021) (ОВ L 350, 4.10.2021 г., стр. 7).